**PAGRINDINĖ** **PASLAUGŲ VIEŠOJO PIRKIMO–PARDAVIMO SUTARTIS**

2025 m. vasario 7 d. Nr. 66-VP-1422-2025

*Rokiškis*

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama Rokiškio regioninio padalinio medienos ruošos ir prekybos vadovo, vykdančio Rokiškio regioninio padalinio vadovo funkcijas Eldaro Šliko, veikiančio (-ios) pagal 2024 m. gruodžio 20 d. VĮ Valstybinių miškų urėdijos direktoriaus įgaliojimą Nr. 77-ĮG-441-2024 (toliau – **Užsakovas**),

ir

**Vyganto Germanavičiaus IĮ,** juridinio asmens kodas 173727681, atstovaujama įmonės savininko Vyganto Germanavičiaus, veikiančio(-ios) pagal įmonės įstatus (toliau – **Paslaugų teikėjas**),

toliau kartu vadinami **„Šalimis“**, o kiekviena atskirai – **„Šalimi“**, sudarė šią Paslaugų viešojo pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

1.1.Sutarties dalykas yra Medienos ruošos paslaugų (toliau – **Paslaugos**) pirkimas–pardavimas. Pirkimas skaidomas į 24 (dvidešimt keturias) pirkimo objekto dalis (toliau – **P.o.d.**). Sutartis sudaroma dėl 16 p.o.d*.*

**1 P.o.d.** - ........;

**2 P.o.d**. - .........;

**3 P.o.d.** - ...... ir t.t.

1.2. Sutartis sudaroma dėl šių Paslaugų:

- miško kirtimo, kai vykdoma žaliavinės medienos gamyba;

- miško kirtimo, kai vykdoma žaliavinės medienos ir miško kirtimo liekanų (toliau -Mediena) gamyba;

- žaliavinės medienos išvežimo medvežėmis ar traktoriais su savikrovėmis priekabomis (toliau – medienos išvežimas);

- miško kirtimo liekanų išvežimo medvežėmis ar traktoriais su savikrovėmis priekabomis (toliau – miško kirtimo liekanų išvežimas);

- biržės paruošiamųjų darbų Užsakovo medkirtės kirtimui ir sutvarkymo darbų po jos kirtimo bei pagamintos produkcijos išvežimo iš biržės į žaliavinės medienos ir miško kirtimo liekanų sandėlį (toliau – biržių paruošiamieji ir sutvarkymo darbai).

Paslaugos dėl atitinkamos P.o.d. nurodytos Sutarties Specialiųjų sąlygų 1 priede „Medienos ruošos paslaugų pirkimo techninė specifikacija“.

1.3. Paslaugų teikimo vieta(-os)visa VĮ Valstybinių miškų urėdijos atitinkamo regioninio padalinio teritorija (priklausomai, dėl kurios P.o.d. sudaroma Sutartis). Konkrečias Paslaugų teikimo vietas Užsakovas nurodo Paslaugų teikėjui Biržių eksploatavimo technologinėse kortelėse (toliau – **Kortelė**). Miškus paveikus ypatingai nepalankioms gamtinėms sąlygoms (stiprus vėjas, masinės kenkėjų invazijos, medynų džiūvimai ir t.t.) (toliau – **Ypatingai nepalankios gamtinės sąlygos**), Šalys turi teisę rašytiniu susitarimu pakeisti Paslaugų teikimo vietą.

1.4.Paslaugų techniniai reikalavimai nurodyti Sutarties Specialiųjų sąlygų 1 priede „Medienos ruošos paslaugų pirkimo techninė specifikacija“.

1.5. Paslaugas priimti Užsakovo įgalioto(-ų) atsakingo(-ų) asmens(-ų) kontaktiniai duomenys:

Apie įgalioto asmens pasikeitimą Užsakovas informuoja Paslaugų teikėją šios Sutarties Specialiųjų sąlygų 1.6 punkte ar Šalių rekvizituose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.6. Už Sutarties vykdymą Paslaugų teikėjas skiria atsakingą(-us) asmenį(-is):

Apie atsakingo(-ų) asmens(-ų) pasikeitimą Paslaugų teikėjas informuoja Užsakovą šios Sutarties Specialiųjų sąlygų 1.5 punkte ar Šalių rekvizituose nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

## 1.7. Įsigaliojus Sutarčiai, per 5 dienas, tačiau ne vėliau kaip iki Paslaugų teikimo pradžios,Paslaugų teikėjas turi paskirti Paslaugų teikėjo pasiūlyme nurodytus miško ruošos darbų vadovą ir darbų saugos specialistą (toliau – **Specialistą ar Specialistus**) ir apie tai pranešti Užsakovui, jeigu Specialistai bus keičiami kitais nei buvo nurodyti pasiūlyme ir pateikti paslaugų teikėjo pagrindinių specialistų/darbininkų sąrašą (Sutarties 5 priedas).

## 1.8. Paslaugų teikėjo ar subteikėjo (jeigu jis pasitelkiamas) paskirto Specialisto keitimas ar naujų skyrimas galimas tik dėl Specialisto nedarbingumo, nutrūkus jo darbo sutarčiai ar dėl kitų objektyvių priežasčių, kurias Paslaugų teikėjas turi pagrįsti.

1.9. Paslaugų teikėjas, raštu suderinęs su Užsakovu, gali pakeisti Specialistą kitu ne žemesnės kvalifikacijos asmeniu.

1.10. Preliminari Paslaugų teikimo apimtis\* yra :

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Paslaugų teikėjo pavadinimas | Miško kirtimo paslaugų apimtis, ktm | Medienos išvežimo apimtis, ktm | Miško kirtimo liekanų gamybos, gamybos ir išvežimo apimtis, ktm | Retinimo kirtimų apimtis, ha | Biržės paruošiamųjų ir sutvarkymo darbų apimtis, ha |
| 1. | V.Germanavičiaus IĮ | 25000 | 25000 | 2647,06 | 82,4 | - |

*\* Užsakovas dėl gamtinių, aplinkosauginių ir kitų apribojimų neįsipareigoja, kad Paslaugų teikėjas paslaugų teikimo apimtis galės vykdyti tolygiai visus metus.*

1.11. Šalys susitaria, kad Sutarties Specialiųjų sąlygų 1.10 punkte nurodytos preliminarios Paslaugų teikimo metinės apimtys gali proporcingai padidėti ar sumažėti iki 30 (trisdešimt) procentų, esant šioms aplinkybėms:

### susiklosčius Ypatingai nepalankioms gamtinėms sąlygoms (miškus paveikus Ypatingai nepalankioms gamtinėms sąlygoms (stiprus vėjas, masinės kenkėjų invazijos, medynų džiūvimai ir t.t.);

### dėl iš anksto nenumatytų aplinkybių pasikeitus Užsakovo metiniam kirtimo fondui;

### atsiradus kitoms iš anksto nenumatytoms aplinkybėms, dėl kurių pasikeičia Užsakovo poreikis Paslaugų teikimui. Paslaugų teikimo apimties didinimas galimas, tik gavus Paslaugų teikėjo sutikimą.

## 1.12. Užsakovas Paslaugų teikimą užsako, pateikdamas Paslaugų teikėjui elektroniniu paštu ir/ar per Užsakovo nurodytą informacinę sistemą Kortelę ne vėliau kaip likus 14 (keturiolika) kalendorinių dienų iki Paslaugų teikimo pradžios. Šalims suderinus, Kortelė gali būti pasirašoma nedelsiant, Kortelės pateikimo dieną, arba ne vėliau kaip per 7 (septynias) kalendorines dienas nuo Kortelės pateikimo dienos. Paslaugų teikėjas pasirašydamas Užsakovo pateiktą Kortelę, priima Užsakovo pateiktą biržę miško kirtimui, miško kirtimo liekanų gamybai, žaliavinės medienos ir miško kirtimo liekanų išvežimui, biržės paruošiamiesiems ir sutvarkymo darbams bei kitų paslaugų teikimui. Šalims pasirašius kortelę ne vėliau kaip per 7 (septynias) kalendorines dienas Paslaugų teikėjas turi pradėti teikti Paslaugos.

**2. SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis (taikoma visoms P.o.d.). Užsakovas perka Paslaugas pagal poreikį 1 lentelėjenurodytais baziniais įkainiais, **bet neviršijant Sutarties Specialiųjų sąlygų 2.4. punkte nurodytos Sutarties maksimalios kainos.** Užsakovas neįsipareigoja išpirkti Paslaugų Sutarties Specialiųjų sąlygų 2.4. punkte nurodytai Sutarties maksimaliai kainai.

1 lentelė

|  |  |  |  |  |
| --- | --- | --- | --- | --- |
| **Eil. Nr.** | **Paslaugos** | **Mato vnt.** | **Bazinis įkainis už mato vnt.**  **be PVM** | **Bazinis įkainis**  **už mato vnt.**  **su PVM** |
| 1. | Miško plynasis kirtimas (toliau -bazinis miško kirtimo įkainis) | Eur/ktm | 9,50 | 11,50 |
| 2. | Žaliavinės medienos išvežimas iš plynojo kirtimo biržių (toliau - bazinis žaliavinės medienos išvežimo įkainis) | Eur/ktm | 6,40 | 7,74 |
| 3. | Biržės paruošiamieji ir sutvarkymo darbai (toliau - bazinis biržės paruošimo ir sutvarkymo įkainis) | Eur/ha | - | - |

## Už faktiškai suteiktas Paslaugas Užsakovas Paslaugų teikėjui moka vadovaudamasis Sutarties Specialiųjų sąlygų 1 lentelėje nurodytais Paslaugų teikimo baziniais įkainiais, kurie perskaičiuojami taikant Sutarties Specialiųjų sąlygų 2 lentelėje nurodytus perskaičiavimo koeficientus ir priedus:

2 lentelė

|  |  |  |  |
| --- | --- | --- | --- |
| **Eil. Nr.** | **Kirtimo ir išvežimo rūšis** | **Perskaičiavimo koeficientai ir priedai** | **Įkainio (P), (Eur be PVM) perskaičiavimo formulė** |
| 1. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, kai biržėje iš 1 hektaro iškertama iki 150 ktm likvidinės medienos tūrio1 | Koeficientas -1,07 | P = 1,07 × bazinis miško kirtimo įkainis |
| 2. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, kai biržėje iš 1 hektaro iškertama nuo 151 iki 250 ktm likvidinės medienos tūrio¹ | Koeficientas -1,03 | P = 1,03 × bazinis miško kirtimo įkainis |
| 3. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, kai biržėje iš 1 hektaro iškertama 251 ktm ir daugiau likvidinės medienos tūrio | Koeficientas -1,0 | P = 1,0 × bazinis miško kirtimo įkainis |
| 4. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama iki 150 ktm likvidinės medienos tūrio | Koeficientas -1,05 × 1,07 | P = 1,05 ×1,07 × bazinis miško kirtimo įkainis |
| 5. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama nuo 151 iki 250 ktm likvidinės medienos tūrio | Koeficientas -1,05 × 1,03 | P = 1,05 × 1,03 × bazinis miško kirtimo įkainis |
| 6. | Plynasis miško kirtimas, išskyrus plynuosius sanitarinius miško kirtimus vėjavartose, vėjalaužose, sniegalaužose bei miško kirtimus gaisravietėse, šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama 251 ktm ir daugiau likvidinės medienos tūrio | Koeficientas -1,05 | P = 1,05 × bazinis miško kirtimo įkainis |
| 7. | Neplynasis miško kirtimas, išskyrus atrankinius sanitarinius miško kirtimus, kai biržėje iš 1 hektaro iškertama iki 50 ktm likvidinės medienos tūrio | Koeficientas -1,2 × 1,2 | P = 1,2 × 1,2 × bazinis miško kirtimo įkainis |
| 8. | Neplynasis miško kirtimas, išskyrus atrankinius sanitarinius miško kirtimus, kai biržėje iš 1 hektaro iškertama nuo 51 iki 120 ktm likvidinės medienos tūrio¹ | Koeficientas - 1,2 × 1,05 | P = 1,2 × 1,05 × bazinis miško kirtimo įkainis |
| 9. | Neplynasis miško kirtimas, kai biržėje iš 1 hektaro iškertama 121 ktm ir daugiau likvidinės medienos tūrio¹ | Koeficientas – 1,2 | P = 1,2 × bazinis miško kirtimo įkainis |
| 10. | Neplynasis miško kirtimas, išskyrus atrankinius sanitarinius miško kirtimus šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama iki 50 ktm likvidinės medienos tūrio¹ | Koeficientas -1,2 × 1,05 × 1,2 | P = 1,2 × 1,05 ×1,2 × bazinis miško kirtimo įkainis |
| 11. | Neplynasis miško kirtimas, išskyrus atrankinius sanitarinius miško kirtimus šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama nuo 51 iki 120 ktm likvidinės medienos tūrio¹ | Koeficientas -1,2 × 1,05 × 1,05 | P =1,2 × 1,05 × 1,05 × bazinis miško kirtimo įkainis |
| 12. | Neplynasis miško kirtimas, išskyrus atrankinius sanitarinius miško kirtimus šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai biržėje iš 1 hektaro iškertama 121 ktm ir daugiau likvidinės medienos tūrio | Koeficientas -1,2 × 1,05 | P =1,2 × 1,05 × bazinis miško kirtimo įkainis |
| 13. | Plynasis sanitarinis kirtimas vėjavartose, vėjalaužose, sniegalaužose bei gaisravietėse | Koeficientas – 1,2 | P = 1,2 × bazinis miško kirtimo įkainis |
| 14. | Atrankinis sanitarinis kirtimas | Koeficientas – 1,2 | P = 1,2 × bazinis miško kirtimo įkainis |
| 15. | Atrankinis sanitarinis kirtimas vėjavartose, vėjalaužose, sniegalaužose bei gaisravietėse | Koeficientas – 1,5 | P = 1,5 × bazinis miško kirtimo įkainis |
| 16. | Miško kirtimas retinimo ir jaunuolynų ugdymo kirtimuose, kai gaminama likvidinė mediena | Koeficientas - 2,0 | P = 2,0 × bazinis miško kirtimo įkainis |
| 17. | Miško kirtimo liekanų gamyba vykdant pagrindinius, ugdomuosius, sanitarinius ir specialiuosius miško kirtimus, kai biržėje iš 1 hektaro iškertama 11 ktm ir daugiau likvidinės medienos tūrio1 | Koeficientas – 0,15 | P = 0,15 x bazinis miško kirtimo įkainis, mokamas už miško kirtimo liekanų ktm |
| 18. | Miško kirtimo liekanų gamyba vykdant pagrindinius, ugdomuosius, sanitarinius ir specialiuosius miško kirtimus, kai biržėje iš 1 hektaro iškertama iki 10 ktm likvidinės medienos tūrio1 | Koeficientas – 1,5 | P = 1,5 x bazinis miško kirtimo įkainis, mokamas už miško kirtimo liekanų ktm |
| 19. | Nelikvidinės medienos iškirtimas retinimo, einamuosiuose ir jaunuolynų ugdymo kirtimuose, kur gaminama likvidinė mediena miško kirtimuose, kai iškertamų nelikvidinės medienos tūris yra 100 erdm iš ha ir daugiau | Priedas 150 Eur/ha be PVM | Prie Paslaugų teikėjui mokėtinų sumų, už 1 ha einamuosiuose, retinimo ir jaunuolynų ugdymo kirtimuose nelikvidinės medienos iškirtimą, kai iškertamos nelikvidinės medienos tūris yra virš 100 erdm iš ha, pridedama – 150 Eur/ha |
| 20. | Kelmų apdorojimas karbamidu, vykdant retinimo miško kirtimus grynuose spygliuočių medynuose, įveistuose dykvietėse ir žemės ūkio naudmenose | Priedas 100 Eur/ha be PVM | Prie Paslaugų teikėjui mokėtinų sumų už 1 ha kelmų apdorojimo karbamidu, vykdant retinimo miško kirtimus grynuose spygliuočių medynuose, įveistuose dykvietėse ir žemės ūkio naudmenose pridedama – 100 Eur/ha |
| 21. | Kelmų apdorojimas karbamidu, vykdant einamuosius miško kirtimus grynuose spygliuočių medynuose, įveistuose dykvietėse ir žemės ūkio naudmenose | Priedas 80 Eur/ha be PVM | Prie Paslaugų teikėjui mokėtinų sumų už 1 ha kelmų apdorojimo karbamidu, vykdant einamuosius miško kirtimus grynuose spygliuočių medynuose, įveistuose dykvietėse ir žemės ūkio naudmenose pridedama – 80 Eur/ha |
| 22. | Žaliavinės medienos išvežimas į Medienos sandėlį iš plynojo kirtimo biržių, kai žaliavinės medienos išvežimo atstumas³ yra iki 500 m | Koeficientas - 1,0 | P = 1,0 × bazinis žaliavinės medienos išvežimo įkainis |
| 23. | Žaliavinės medienos išvežimas į Medienos sandėlį iš plynojo kirtimo biržių, kai žaliavinės medienos išvežimo atstumas³ yra nuo 501 iki 1000 m | Koeficientas - 1,05 | P = 1,05 × bazinis žaliavinės medienos išvežimo įkainis |
| 24. | Žaliavinės medienos išvežimas į Medienos sandėlį iš plynojo kirtimo biržių, kai žaliavinės medienos išvežimo atstumas³ yra nuo 1001 iki 2000 m | Koeficientas - 1,1 | P = 1,1 × bazinis žaliavinės medienos išvežimo įkainis |
| 25. | Žaliavinės medienos išvežimas į Medienos sandėlį iš plynojo kirtimo biržių, kai žaliavinės medienos išvežimo atstumas³ yra 2001 m ir daugiau | Koeficientas - 1,2 | P = 1,2 × bazinis žaliavinės medienos išvežimo įkainis |
| 26. | Žaliavinės medienos išvežimas į Medienos sandėlį iš plynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra iki 500 m | Koeficientas - 1,07 | P = 1,07 × bazinis žaliavinės medienos išvežimo įkainis |
| 27. | Žaliavinės medienos išvežimas į Medienos sandėlį iš plynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra nuo 501 iki 1000 m | Koeficientas - 1,07 × 1,05 | P = 1,07 × 1,05 × bazinis žaliavinės medienos išvežimo įkainis |
| 28. | Žaliavinės medienos išvežimas į Medienos sandėlį iš plynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra nuo 1001 iki 2000 m | Koeficientas - 1,07 × 1,1 | P = 1,07 × 1,1 × bazinis žaliavinės medienos išvežimo įkainis |
| 29. | Žaliavinės medienos išvežimas į Medienos sandėlį iš plynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra 2001 m ir daugiau | Koeficientas - 1,07 × 1,2 | P = 1,07 × 1,2 × bazinis žaliavinės medienos išvežimo įkainis |
| 30. | Žaliavinės medienos išvežimas į Medienos sandėlį iš neplynojo kirtimo biržių, kai žaliavinės medienos išvežimo atstumas³ yra iki 500 m | Koeficientas - 1,1 | P = 1,1 × bazinis žaliavinės medienos išvežimo įkainis |
| 31. | Žaliavinės medienos išvežimas į Medienos sandėlį iš neplynojo kirtimo biržių, kai žaliavinės medienos išvežimo atstumas³ yra nuo 501 iki 1000 m | Koeficientas - 1,1 × 1,05 | P = 1,1 × 1,05 × bazinis žaliavinės medienos išvežimo įkainis |
| 32. | Žaliavinės medienos išvežimas į Medienos sandėlį iš neplynojo kirtimo biržių, kai žaliavinės medienos išvežimo atstumas³ yra nuo 1001 iki 2000 m | Koeficientas - 1,1 × 1,1 | P = 1,1 × 1,1 × bazinis žaliavinės medienos išvežimo įkainis |
| 33. | Žaliavinės medienos išvežimas į Medienos sandėlį iš neplynojo kirtimo biržių, kai žaliavinės medienos išvežimo atstumas³ yra 2001 m ir daugiau | Koeficientas - 1,1 × 1,2 | P = 1,1 × 1,2 × bazinis žaliavinės medienos išvežimo įkainis |
| 34. | Žaliavinės medienos išvežimas į Medienos sandėlį iš neplynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra iki 500 m | Koeficientas - 1,1 × 1,07 | P = 1,1 × 1,07 × bazinis žaliavinės medienos išvežimo įkainis |
| 35. | Žaliavinės medienos išvežimas į Medienos sandėlį iš neplynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra nuo 501 iki 1000 m | Koeficientas – 1,1 × 1,07 × 1,05 | P = 1,1 × 1,07 × 1,05 × bazinis žaliavinės medienos išvežimo įkainis |
| 36. | Žaliavinės medienos išvežimas į Medienos sandėlį iš neplynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra nuo 1001 iki 2000 m | Koeficientas - 1,1 × 1,07 × 1,1 | P = 1,1 × 1,07 × 1,1 × bazinis žaliavinės medienos išvežimo įkainis |
| 37. | Žaliavinės medienos išvežimas į Medienos sandėlį iš neplynojo kirtimo biržių šlapiose (U, P ir Pn hidrotopai) arba šlaitinėse (15-45˚ statumo šlaitai, Š hidrotopas) augavietėse², kai žaliavinės medienos išvežimo atstumas³ yra 2001 m ir daugiau | Koeficientas - 1,1 × 1,07 × 1,2 | P = 1,1 × 1,07 × 1,2 × bazinis žaliavinės medienos išvežimo įkainis |
| 38. | Miško kirtimo liekanų išvežimas į Medienos sandėlį iš plynųjų miško kirtimo biržių | Koeficientas - 1,5 | P = 1,5 × bazinis žaliavinės medienos išvežimo įkainis |
| 39. | Miško kirtimo liekanų išvežimas į Medienos sandėlį iš neplynųjų miško kirtimo biržių | Koeficientas – 1,5 x 1,2 | P= 1,5 x 1,2x bazinis žaliavinės medienos išvežimo įkainis |
| 40. | Biržės paruošiamieji ir sutvarkymo darbai | Koeficientas - 1,0 | P=1,0 × bazinis biržės paruošimo ir sutvarkymo įkainis |

1*Biržėje iš 1 hektaro iškertamas likvidinės medienos tūris nustatomas, padalijus biržės atrėžimo dokumentuose nurodytą tūrį iš biržės ploto;*

2 *Augavietės tipas nustatomas pagal biržėje esantį didžiausią (vyraujantį) augavietės plotą.*

*3* *Medienos išvežimo atstumas skaičiuojamas nuo biržės centro iki Medienos sandėlio vidurio.*

## Į 1 lentelėje nurodytus įkainius ir įkainius, apskaičiuotus pagal 2 lentelėje pateiktus koeficientus ir priedus, yra įtraukti visi mokesčiai ir visos kitos Paslaugų teikėjo išlaidos, kurios reikalingos Sutarties reikalavimus atitinkančių ir kokybiškų Paslaugų teikimui.

## Sutarties maksimali kaina įvertinant visus galimus pratęsimus ir padidėjimus[[1]](#footnote-2) yra:

P.o.d. Nr. 16 – 1745617,65 Eur (vienas milijonas septyni šimtai keturiasdešimt penki tūkstančiai šeši šimtai septyniolika Eur ir 65 ct) neįskaitant PVM. Preliminariai sutarčiai taikomas *21* proc. dydžio PVM. Preliminarios sutarties maksimali kaina, įskaitant PVM – 2112197,36 Eur (du milijonai vienas šimtas dvylika tūkstančių vienas šimtas devyniasdešimt septyni Eur ir 36 ct.).

*Pastaba: maksimali Sutarties kaina skaičiuojama kiekvienai p.o.d atskirai, įvertinus visus Sutarties galimus pratęsimus bei galimus paslaugų kiekių padidėjimus, tačiau delspinigiai, numatyti Sutarties 5 skyriuje yra skaičiuojami nuo nesuteiktų / neištaisytų Paslaugų/jų etapo / neapmokėtos sumos: pirmaisiais Sutarties metais nuo Sutarties sudarymo iki 2026 m. sausio 31 d.; automatiškai pratęsus Sutartį, du kartus po 12 mėnesių Sutarties galiojimo laikotarpiu, neįvertinant galimų Sutarties pratęsimų.*

## Sutarties Specialiųjų sąlygų 1 lentelėje nurodyti baziniai įkainiai perskaičiuojami šiais atvejais:

2.5.1. tuo atveju, jei įstatymais bus pakeistas pridėtinės vertės mokestis ar įvesti nauji mokesčiai, tiesiogiai susiję su perkamomis Paslaugomis. Šiais atvejais Paslaugų įkainis gali būti keičiamas (didinamas ar mažinamas) atitinkama dalimi, atsižvelgiant į jo sudėtyje esančio PVM mokesčio dalį ar pridedant naują mokestį;

## 2.5.2. Paslaugų teikimo baziniai įkainiai sekančiam ketvirčiui, perskaičiuojami ketvirčio pirmai dienai, tačiau ne anksčiau kaip 2025 m. balandžio 1 d., atsižvelgiant:

## 2.5.2.1. kai keičiasi Lietuvos Respublikos Vyriausybės nustatyta minimalioji mėnesinė alga, perskaičiuojant paslaugų teikimo bazinius įkainius dėl pasikeitusios Lietuvos Respublikos Vyriausybės patvirtintos minimalios mėnesinės algos, neatsižvelgiama į 2.5.2.2 papunktyje nustatytą degalų kainos pokyčio dydį;

## 2.5.2.2. į degalų kainų pokyčius, kai Valstybės duomenų agentūros  (toliau – Duomenų agentūra) skelbiamos faktinės mažmeninės dyzelino mėnesinės kainos pokytis tarp perskaičiavimo metu taikomos kainos (gruodžio / kovo / birželio / rugsėjo mėnesio) ir paskutinio perskaičiavimo ar sutarties sudarymo metu taikytos kainos, yra didesnis nei 10 procentų.

## 2.5.2.3. Paslaugų teikimo baziniai įkainiai 2.5.2.1 ir 2.5.2.2 papunkčiuose nustatytais atvejais be PVM yra perskaičiuojami pagal šią formulę:

kurioje:

Pn – naujas Paslaugų teikimo bazinis įkainis;

P – Sutarties įsigaliojimo metu galiojęs Paslaugų teikimo bazinis įkainis;

S1 – Lietuvos Respublikos Vyriausybės nustatyta minimalioji mėnesinė alga einamojo ketvirčio pirmąją dieną (sausio / balandžio / liepos / spalio mėnesio)

S – 2025 m. sausio 1 dieną galiojusi Lietuvos Respublikos Vyriausybės nustatyta minimalioji mėnesinė alga – **1038 Eur**;

0,4 – koeficientas, nusakantis darbo užmokesčio įtaką Paslaugų teikimo baziniam įkainiui;

D1 – Duomenų agentūros paskelbta (gruodžio / kovo / birželio / rugsėjo) mėnesio faktinė mažmeninė dyzelino mėnesinė kaina;

D – pasiūlymų pateikimo termino paskutinę dieną Duomenų agentūros paskutinė paskelbta faktinė mažmeninė dyzelino mėnesinė kaina, kuri lygi **1,40 Eur/**l;

0,2 – koeficientas, nusakantis degalų kainų įtaką Paslaugų teikimo baziniam įkainiui.

Faktinės mažmeninės dyzelino mėnesinės kainos nustatomos vadovaujantis Duomenų agentūros oficialios statistikos portalo https://osp.stat.gov.lt/, rodiklių duomenų bazėje skelbiama informacija, pagal temą „Ūkis ir finansai (makroekonomika)“, rodiklį „Kainų indeksai, pokyčiai ir kainos“, „Vartotojų kainų indeksai (VKI), kainų pokyčiai, svoriai vidutinės kainos“, „Vartotojų vidutinės kainos“, „Vidutinės mažmeninės mėnesinės kainos“, „Lietuvos Respublika“, „Dyzeliniai degalai B7, l“.

Jeigu nurodytas darbo užmokestis ar faktinės mažmeninės dyzelino mėnesinės kainos neskelbiamos arba pakeičiama jų nustatymo ar skaičiavimo metodika, Šalys susitaria dėl naujos Paslaugų teikimo bazinių įkainių perskaičiavimo tvarkos ir būdo.

## 2.6. Sutarties pagrindu įkainių perskaičiavimas atliekamas, Duomenų agentūrai paskelbus perskaičiavimui reikalingus duomenis, ir įforminamas Šalių pasirašomu susitarimu, kuris laikomas neatskiriama Sutarties dalimi. Perskaičiuoti įkainiai taikomi nuo einamojo ketvirčio (sausio / balandžio / liepos / spalio mėnesio) pirmosios dienos. Jeigu Sutartyje nustatytais atvejais už suteiktas Paslaugas su Paslaugų teikėju reikia atsiskaityti einamojo ketvirčio pradžioje, kol nėra atlikti Sutarties atitinkamame papunktyje numatyti einamojo ketvirčio įkainių perskaičiavimai, t. y. kol Duomenų agentūra nepaskelbė perskaičiavimui reikalingų duomenų, už tinkamai suteiktas ir Užsakovo priimtas Paslaugas, taikomi praėjusį ketvirtį taikyti įkainiai.

## 2.7. Už tinkamai suteiktas ir Užsakovo priimtas Paslaugas, Užsakovas bankiniu pavedimu apmoka į nurodytą Paslaugų teikėjo banko sąskaitą ne vėliau kaip per 15 (penkiolika) kalendorinių dienų nuo PVM sąskaitos-faktūros gavimo dienos.

## 2.8. Paslaugų teikėjas PVM sąskaitas – faktūras rengia Šalių pasirašytų Paslaugų teikimo (darbų) perdavimo-priėmimo aktų pagrindu.

## 2.9. Sąskaitoje faktūroje turi būti įrašomas Sutarties numeris ir Užsakovo regioninio padalinio, su kuriuo sudaryta Sutartis, pavadinimas.

## 2.10. Paslaugų teikėjo prašymu Užsakovas gali sumokėti avansą už pagamintą, tačiau iš kirtavietės neišvežtą žaliavinės medienos kiekį (iki 80 proc. Kortelėje nurodyto likvidinio tūrio). Galutinis atsiskaitymas bus atliekamas, kai žaliavinė mediena ir miško kirtimo liekanos bus išvežtos į miško sandėlį, apskaičiuotas jų tūris ir Mediena priimta.

## 2.11. Paslaugų teikėjas sąskaitas faktūras ir jas pagrindžiančius dokumentus (jei tokie yra) privalo pateikti Užsakovui, naudojantis sąskaitų administravimo bendrąja informacine sistema (SABIS). Paslaugų teikėjui pateikus sąskaitą faktūrą kitais būdais ar priemonėmis, bus laikoma, kad sąskaita faktūra nepateikta.

**3. PASLAUGŲ SUTEIKIMAS**

## 3.1. Paslaugos turi būti teikiamos, vadovaujantis Šalių suderintu Paslaugų teikimo grafiku. Užsakovas per 10 darbų dienų nuo Sutarties įsigaliojimo dienos parengia ir su Paslaugų teikėju raštu suderina Paslaugų teikimo grafiką. Paslaugų teikimo grafikas turi būti sudaromas ketvirčiais, atsižvelgiant į tai, kad kalendoriniams metams numatytos Paslaugos turi būti užbaigtos teikti ne vėliau kaip iki einamųjų metų gruodžio 20 dienos.

## 3.2. Tikslus šioje sutartyje numatytų paslaugų atlikimo termino laikymasis yra esminė sutarties sąlyga.

## 3.3. Šalių pasirašytoje Kortelėje nurodytos Paslaugos laikomos baigtomis teikti, kai vadovaujantis Apvaliosios medienos apskaitos tvarkos aprašu, patvirtintu Lietuvos Respublikos aplinkos ministro 2007 m. gruodžio 12 d. įsakymu Nr. D1-672, žaliavinė mediena priimama pardavėjo medienos sandėliuose, perdavimo metu arba pirkėjo medienos sandėliuose, kur žaliavinės medienos klasifikavimą ir matavimą atlieka nepriklausomi medienos matuotojai. Medienos priėmimo apskaitos dokumentas yra apvaliosios medienos priėmimo kortelė, kurią pasirašo medieną priėmęs Užsakovas ir medieną perdavęs Paslaugos teikėjas. Apvaliosios medienos priėmimo kortelės pagrindu suformuojamas Paslaugų teikimo (darbų) perdavimo-priėmimo aktas. Paslaugų teikėjas ir Užsakovas pasirašo Paslaugų teikimo (darbų) perdavimo-priėmimo aktą. Paslaugų teikėjas perduoda, o Užsakovas priima neginčijamą atliktų Paslaugų dalį ir/ar pareiškia raštu Sutarties nuostatomis pagrįstas pretenzijas dėl netinkamo Paslaugų teikimo. Ataskaitinio mėnesio metu pagaminta mediena turi būti priimta.

3.4. Esant būtinybei eksploatuojamose miško kirtimo biržėse panaudoti miško kirtimo liekanas ir/ar malkinę medieną technologinėms reikmėms, (valksmoms kirtavietėje, technologiniams koridoriams bei sunkiai tarp kirtavietės ir pardavėjo medienos sandėlio pravažiuojamoms vietoms sustiprinti), prieš pradėdamas kloti miško kirtimo liekanas ir/ar malkinę medieną, Paslaugų teikėjas turi informuoti atsakingą Užsakovo atstovą. Paslaugų teikėjas gali naudoti miško kirtimo liekanas ir/ar malkinę medieną technologinėms reikmėms, tik atsakingam Užsakovo atstovui įvertinus miško kirtimo liekanų ir/ar malkinės medienos, skirtos technologinėms reikmėms poreikį bei atlikus miško kirtimo liekanų ir/ar malkinės medienos, skirtos technologinėms reikmėms priėmimą biržėje, apskaičiuojant faktiškai naudotų miško kirtimo liekanų ir/ar malkinės medienos technologinėms reikmėms tūrį. Kai tinkamų miško kirtimo liekanų ir/ar malkinės medienos technologinėms reikmėms biržėje likutis yra nepakankamas ir miško kirtimo liekanos ir/ar malkinė mediena technologinėms reikmėms turi būti atvežta iš kitos biržės ar pardavėjo medienos sandėlio, Paslaugos teikėjas apie tai privalo informuoti Užsakovo atstovą. Be Užsakovo atstovo leidimo Paslaugos teikėjui draudžiama savavališkai naudoti miško kirtimo liekanas ir/ar malkinę medieną technologinėms reikmėms.

## 3.5. Bendras Paslaugų pagal Sutartį teikimo laikotarpis negali viršyti LR Viešųjų pirkimų įstatymo 86 str. 5 d. nustatyto laikotarpio.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra suteiktos nekokybiškai, neatitinka Sutarties reikalavimų, Paslaugų teikėjas privalo ištaisyti Paslaugų trūkumus per Užsakovo pretenzijoje dėl trūkumų nurodytą laikotarpį.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą pagal Paslaugų teikimo grafike nustatytus Paslaugų teikimo terminus ar ištaisyti atliktų Paslaugų trūkumus, Užsakovas nuo kitos dienos Paslaugų teikėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nesuteiktų / neištaisytų Paslaugų/jų etapo kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamų kalendorinių metų atitinkamos P.o.dSutarties maksimalios kainos, neįvertinant galimų Sutarties pratęsimų, įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už Paslaugų teikėjo tinkamai suteiktas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos atitinkamų kalendorinių metų P.o.d. Sutarties kainos, neįvertinant galimų Sutarties pratęsimų, įskaitant PVM, jei jis Sutarčiai taikomas.

5.3. Užsakovas, nustatęs, kad Paslaugų teikėjas nesilaiko Sutarties reikalavimų, turi teisę sustabdyti Paslaugų teikimą šiais atvejais:

5.3.1. jeigu nustatoma negrubių biržės eksploatavimo pažeidimų, patikrinimo akte nurodomi terminai pažeidimams bei trūkumams pašalinti. Jeigu Paslaugų teikėjas nustatytų trūkumų ir pažeidimų nepašalina ar atlieka juos pakartotinai, tokiu atveju Paslaugų teikėjas moka Užsakovui 50 (penkiasdešimt) Eur dydžio baudą už kiekvieną trūkumų nepašalinimo ar pakartotinio pažeidimo dieną;

5.3.2. jeigu nustatomi grubūs biržės eksploatavimo pažeidimai – pagaminta žaliavinė mediena neatitinka techninių standartų reikalavimų, geresnės kokybės žaliavinė mediena pagaminta į žemesnės kokybės sortimentus, biržė kertama ne pagal miškininkystės ar Kortelėje nurodytus reikalavimus, išvežant Medieną iš kirtaviečių Kortelėje nenurodytu maršrutu, gadinami keliai ar padaroma kita žala. Nustačius pažeidimus, Paslaugų teikėjas privalo sumokėti Užsakovui 1000 (vieno tūkstančio) Eur baudą bei atlyginti Užsakovo patirtus nuostolius.

5.4. Jeigu Paslaugų teikėjas be pateisinamos priežasties, kaip nurodyta Sutarties 1.12 punkte, nepasirašo Kortelės (tai reiškia, kad Paslaugų teikėjas atsisako priimti siūlomą biržę) arba pasirašęs Kortelę per 7 kalendorines dienas nepradeda teikti Paslaugų, jis privalo Užsakovui sumokėti 100 (vieno šimto) Eur delspinigius už kiekvieną Kortelės nepasirašymo arba Paslaugų neteikimo dieną.

5.5. Jeigu Paslaugų teikėjas nutraukia Sutartį ne dėl Užsakovo kaltės, Paslaugų teikėjas privalo Užsakovui sumokėti kalendorinių metų, kuriais Sutartis nutraukta, 5 proc. Sutartyje numatytų atlikti paslaugų kainos be PVM dydžio baudą.

5.6. Visos Paslaugų teikėjui priskaičiuotos baudos ir delspinigiai gali būti išskaičiuojami iš Paslaugų teikėjui mokėtinų sumų.

5.7. Paslaugų teikėjas įsipareigoja savo sąskaita atlyginti nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo.

5.8. Užsakovui patikrinus ir nustačius, kad Paslaugų teikėjas nesilaiko Sutarties Specialiųjų sąlygų 6.1.14 punkte nustatytų įsipareigojimų, Paslaugų teikėjui taikoma 5000,00 (penkių tūkstančių eurų, 00 ct) Eur bauda, (taikoma atsižvelgiant į konkretaus Paslaugų teikėjo pasiūlymą).

**6. ŠALIŲ ĮSIPAREIGOJIMAI**

## Paslaugų teikėjas įsipareigoja:

### per Sutartyje numatytą laiką kokybiškai ir laiku teikti Paslaugas;

### teikiant Paslaugas vadovautis šios Sutarties sąlygomis, Kortele, taip pat Lietuvos Respublikos teisės aktų nustatytais reikalavimais, reglamentuojančius Paslaugų teikimą;

### savarankiškai apsirūpinti Paslaugoms atlikti reikalingais materialiniais ištekliais;

### užtikrinti, kad Sutartyje numatytas Paslaugas teiks tik tokią teisę turintys asmenys;

### užtikrinti Medienos apsaugą iki Užsakovo Paslaugų teikimo (darbų) perdavimo-priėmimo akto, nurodyto 3.3. punkte, pasirašymo dienos;

### teikiant Paslaugas užtikrinti saugos darbe, gaisrinės saugos ir aplinkosaugos reikalavimų laikymąsi bei darbo higienos sąlygas;

### aprūpinti savo įmonės darbuotojus darbo rūbais, įrankiais, įtaisais ir kitomis asmeninėmis ir (ar) kolektyvinėmis darbuotojų saugos ir sveikatos priemonėmis bei užtikrinti, kad jos būtų tinkamai naudojamos atliekant Paslaugas pagal galiojančius teisės aktų reikalavimus;

* + 1. užtikrinti, kad Paslaugas teikiantiems darbuotojams bus draudžiama atvykti neblaiviems ar apsvaigusiems, Užsakovo teritorijoje turėti ar vartoti alkoholį, narkotines, psichotropines ar kitas toksines medžiagas;

6.1.9. imtis priemonių, kad būtų išvengta neigiamos įtakos ar žalos Užsakovo reputacijai;

### 6.1.10. nedelsiant, tačiau ne vėliau kaip per dvi dienas informuoti Užsakovo atsakingą asmenį apie medienos ruošos ar Medienos išvežimo Paslaugų teikimo pabaigą konkrečioje biržėje;

### 6.1.11. leisti Užsakovo atstovams tikrinti kaip Paslaugos teikėjas, teikdamas Paslaugas, laikosi Paslaugų teikimo sąlygų, nustatytų šioje Sutartyje ir jos 1 priede pateiktoje Techninėje specifikacijoje bei kituose Sutarties prieduose;

### 6.1.12. tvarkyti atliekas:

### 6.1.12.1.pakuočių atliekas (popierių, plastiką ir kt.) – rūšiuoti;

### 6.1.12.2. pavojingų medžiagų atliekas - variklinę alyvą surinkti ir perduoti atliekas tvarkančiai įmonei;

### 6.1.13. pranešti Užsakovui apie kiekvieną invazinį augalą ar gyvūną ir, suderinus su Užsakovu, imtis atitinkamų veiksmų;

6.1.14. užtikrinti Pirkimo ekonominio vertinimo metu nustatytų ir deklaruotų kokybės kriterijų laikymąsi (taikoma atsižvelgiant į konkretaus Paslaugų teikėjo pasiūlymą);

6.1.15. Užsakovui pareikalavus, teikti medkirčių duomenis apie pagamintų sortimentų tūrį Užsakovo informacinei sistemai, kaip nurodyta Sutarties Specialiųjų sąlygų 1 priede *„*Medienos ruošos paslaugų pirkimo techninė specifikacija“;

6.1.16. užtikrinti, kad Paslaugų teikėjo medkirtės, kurios atlieka miško kirtimo paslaugas Užsakovo biržėse, iki 2025 m. rugsėjo 30 d., atitiktų reikalavimus, nurodytus Sutarties specialiųjų sąlygų 6 priede;

6.1.17. savalaikiai atlikti kertamų biržių Nr. bei gaminamų sortimentų sąrašų įkėlimą į medkirčių sistemas ir medkirčių kalibravimą;

6.1.18. vadovautis saugą ir sveikatą darbe reglamentuojančiais Lietuvos Respublikos įstatymais, Miško darbų saugos taisyklėmis DT 1-96 bei jų rekomendacijomis ir kitais teisės aktais, Atmintine rangovams, atliekantiems darbus valstybės įmonės Valstybinių miškų urėdijos teritorijoje, dėl taikomų darbuotojų saugos ir sveikatos reikalavimų, su kuria jis buvo supažindintas, bei kitais norminiais teisės aktais;

6.1.19. pasirašydamas šią sutartį, patvirtinti savo atsakomybę už savo darbuotojų priežiūrą ir saugų darbų atlikimą, savo darbuotojų supažindinimą su Atmintine rangovams, atliekantiems darbus valstybės įmonės Valstybinių miškų urėdijos teritorijoje, dėl taikomų darbuotojų saugos ir sveikatos reikalavimų;

6.1.20. vykdydamas paslaugas Užsakovo teritorijoje, laikytis visų aktualių Užsakovo ir Lietuvos Respublikos atliekų tvarkymą, atliekų susidarymo ir tvarkymo apskaitos bei ataskaitų teikimo taisyklių, taip pat kitų atliekų tvarkymą ir aplinkos apsaugą reglamentuojančių teisės aktų reikalavimų;

6.1.21. nesinaudoti Užsakovo atliekų surinkimo vietomis (konteineriais, aikštelėmis ir kt.), neišleisti užterštų nuotekų į Užsakovui priklausančius nuotekų surinkimo tinklus;

6.1.22. užteršęs Užsakovo teritoriją (gruntą, asfaltuotas, betonuotas aikšteles ir pan.) bei neteisėtai išleidęs užterštas nuotekas ar chemines medžiagas/mišinius į nuotekų surinkimo sistemas ar gamtinę aplinką, nedelsiant informuoti Užsakovą apie įvykį, pašalinti padarinius, įstatymų numatyta tvarka informuoti atitinkamas institucijas ir atlyginti aplinkai bei Užsakovui padarytą žalą;

6.1.23. supažindinti Sutartį vykdysiančius Paslaugų teikėjo (ir subtiekėjo, jeigu jis pasitelkiamas) darbuotojus su Užsakovo Antikorupcinės politikos, Interesų konfliktų vengimo politikos ir Dovanų politikos nuostatomis ([*https://vmu.lt/korupcijos-prevencija/*](https://vmu.lt/korupcijos-prevencija/)) prieš pradedant vykdyti Sutartį;

6.1.24. Sutarties vykdymo metu, jeigu Paslaugų teikėjui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, nedelsiant apie tai informuoti Užsakovą ir/arba imasi kitų teisėtų ir pakankamų priemonių neteisėtai veikai nutraukti.

6.1.25. Įsigaliojus Sutarčiai, per 5 dienas, tačiau ne vėliau kaip iki Paslaugų teikimo pradžios, Paslaugų teikėjas turi pateikti darbuotojų, teiksiančių Paslaugas, sąrašą (Sutarties 5 priedas), teikti  atnaujintą sąrašą pasikeitus Paslaugas teikiantiems darbuotojams bei užtikrinti, kad Paslaugas teiks tik pateiktame sąraše nurodyti Paslaugos teikėjo darbuotojai;

6.1.26. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją (reikalaujamus atestatus/pažymėjimus) ir patirtį, reikalingą Paslaugoms teikti;

6.1.27. savalaikiai instruktuoti darbuotojus ir pateikti Užsakovo atstovams dokumentus, įrodančius periodinių darbuotojų saugos ir sveikatos instruktavimų atlikimą;

6.1.28. užtikrinti Užsakovo atstovams galimybę patekti į Paslaugų teikėjo darbuotojų mobilią apgyvendinimo vietą (vagonėlį), siekiant patikrinti ar ši vieta atitinka saugos reikalavimus: ar yra dūmų/smalkių daviklis, ar yra atskira pavojingų medžiagų sandėliavimo vieta.

## 6.2. Užsakovas įsipareigoja:

### 6.2.1. pagrindinių miško kirtimų biržes skirstyti, vadovaujantis Užsakovo direktoriaus įsakymu patvirtintu valstybės įmonės Valstybinių miškų urėdijos regioniniuose padaliniuose pagrindinių miško kirtimų biržių paskirstymo medienos ruošos rangovams tvarkos aprašu;

### 6.2.2. priimti Paslaugų teikėjo suteiktas Paslaugas;

### 6.2.3. sumokėti Paslaugos teikėjui už tinkamai suteiktas Paslaugas;

### 6.2.4. nagrinėti ir vertinti Paslaugų teikėjo prašymus;

### 6.2.5. užsakyti Paslaugas, pateikiant Paslaugų teikėjui Korteles bei kitus Paslaugoms teikti reikalingus dokumentus ne vėliau, kaip likus 14 kalendorinių dienų iki Paslaugų teikimo pradžios, išskyrus 1.12 punkte nurodytus atvejus;

### 6.2.6. ne rečiau kaip kartą per metus patikrinti, ar Paslaugų teikėjas užtikrina Sutarties Specialiųjų sąlygų 6.1.14 punkte nustatytų reikalavimų laikymąsi (taikoma atsižvelgiant į konkretaus Paslaugų teikėjo pasiūlymą).

## 6.3. Užsakovas turi teisę:

### 6.3.1. netrukdomai lankytis kirtavietėse, Medienos sandėliuose ir kitose Paslaugų teikimo vietose, tikrinti Paslaugų teikėjo medkirtes ir medvežes ar šios medienos ruošos technikos turi gesintuvus su galiojančiu techninės priežiūros ženklu, Paslaugų teikėjo darbuotojų mobilias apgyvendinimo vietas (vagonėlius) ar juose įrengti dūmų/smalkių davikliai, ar yra atskira pavojingų medžiagų sandėliavimo vieta;

### 6.3.2. tikrinti kaip Paslaugų teikėjas laikosi darbų saugos, aplinkosauginių ir kitų Sutarties 1 priede, Techninėje specifikacijoje, nurodytų reikalavimų;

### 6.3.3. kontroliuoti Paslaugų atlikimo kokybę, ar teisingai įkelti kertamų biržių Nr. į medkirčių sistemas ir atlikti medkirčių kalibravimai, fiksuoti pastebėtus trūkumus ir pažeidimus, raštu nurodyti Paslaugų teikėjui apie pastebėtus trūkumus ir pažeidimus;

### 6.3.4. reikalauti pašalinti Paslaugų teikimo trūkumus ir pažeidimus bei jų sukeltas pasekmes ir nustatyti tam laikotarpį. Jei trūkumai ar pažeidimai nebuvo pašalinti per nustatytą laiką, Užsakovas gali vienašališkai nutraukti Sutartį ir/arba reikalauti atlyginti nuostolius;

### 6.3.5. laikinai stabdyti Paslaugų teikimą, jeigu jos teikiamos nesilaikant nustatytų reikalavimų;

### 6.3.6.reikalauti nušalinti nuo darbo neblaivius ar darbų saugos reikalavimus pažeidžiančius asmenis;

### 6.3.7. nustačius neblaivumo atvejus pagal įvykio aplinkybes, į įvykio vietą kviesti Valstybinės darbo inspekcijos inspektorius arba policiją;

### 6.3.8. iki 30 % pakeisti Sutartyje nurodytas Paslaugų teikimo apimtis, atsiradus Sutartyje nurodytoms aplinkybėms;

### 6.3.9. pareikalauti, kad Paslaugų teikėjas, pateiktų medkirčių duomenis apie pagamintų sortimentų tūrį Užsakovo informacinei sistemai, kaip nurodyta Sutarties Specialiųjų sąlygų 1 priede„Medienos ruošos paslaugų pirkimo techninė specifikacija“.

### 6.4. Užsakovas pasilieka teisę nepratęsti automatiškai Sutarties nuo 2026 m. sausio 1 d., jeigu Paslaugos teikėjas nebus įvykdęs 6.1.16. papunkčio reikalavimų.

# **7. Sutarties įvykdymo užtikrinimas**

## 7.1. Sutarties įvykdymas užtikrinamas šioje Sutartyje numatytomis baudomis.

# **8. SUTARTIES KEITIMO IR NUTRAUKIMO TVARKA**

## 8.1. Šalys Viešųjų pirkimų įstatymo 89 straipsnyje nustatytais atvejais turi teisę rašytiniu susitarimu pakeisti Sutartį.

## 8.2. Užsakovas turi teisę, įspėjęs Paslaugų teikėją raštu ne vėliau kaip prieš 30 dienų, vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu yra:

### 8.2.1. kai Paslaugų teikėjas per Užsakovo nustatytą laiką neištaiso ar netinkamai ištaiso Paslaugų teikimo trūkumus ar pažeidimus;

### 8.2.2. kai Paslaugų teikėjas pažeidžia Sutartyje nustatytą subteikėjų ir kitų asmenų pasitelkimo tvarką;

### 8.2.3. kai Paslaugų teikėjas vėluoja suteikti Paslaugas/jų etapą *(jei taikoma)* pagal Paslaugų teikimo grafike nustatytus Paslaugų teikimo terminus ar yra pagrindo tikėti, kad Sutartis nebus įvykdyta ateityje;

### 8.2.4. kai akivaizdu, jog Paslaugų teikėjas ateityje negalės įvykdyti Sutarties dėl nemokumo, bankroto, likvidavimo, veiklos sustabdymo ar kitų panašių priežasčių.

## 8.3. Užsakovas turi teisę, įspėjęs Paslaugų teikėją prieš 30 dienų, vienašališkai nutraukti Sutartį Lietuvos Respublikos viešųjų pirkimų įstatymo 90 straipsnio 1 d. nustatytais atvejais.

## 8.4. Užsakovui vienašališkai nutraukus Sutartį 8.2, 8.3. ar 8.4 punkte nustatytais atvejais, Užsakovas turi teisę reikalauti Paslaugų teikėjo sumokėti kalendorinių metų, kuriais Sutartis nutraukiama, 5 proc. Sutartyje numatytų atlikti paslaugų kainos be PVM dydžio baudą.

## 8.5. Sutarties nutraukimo atveju Šalys atsiskaito už faktiškai ir tinkamai suteiktas Paslaugas.

**9. SUTARTIES GALIOJIMO TERMINAS**

9.1. Sutartis laikoma sudaryta ir įsigalioja ją pasirašius įgaliotiems Šalių atstovams ir užregistravus nustatyta tvarka ir galioja iki 2026 m. sausio 31 d. arba visiško Sutartinių įsipareigojimų įvykdymo, arba Sutarties nutraukimo.

9.2. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo 2 (du) kartus po 12 (dvylika) mėnesių, jei nebus išnaudota Sutarties maksimali kaina ir jei, likus ne mažiau kaip 120 dienų iki Sutarties galiojimo pabaigos nei viena iš Šalių neinformuos raštu apie ketinimą nepratęsti Sutarties sekantiems 12 (dvylikai) mėnesių (kalendoriniams metams). Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai.

**10. Rėmimasis kitų ūkio subjektų pajėgumais**

10.1. Iki Sutarties vykdymo pradžios Paslaugų teikėjas įsipareigoja Užsakovui pranešti tuo metu žinomo Subteikėjo pavadinimą, kontaktinius duomenis ir jo atstovus. Paslaugų teikėjas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.

10.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subteikėjai.

10.3. Paslaugų teikėjas negali keisti subteikėjo be Užsakovo rašytinio sutikimo.

10.4. Paslaugų teikėjo iniciatyva subteikėjas (-ai) gali būti keičiamas šiais atvejais:

10.4.1. kai Paslaugų teikėjo subteikėjas (-ai) bankrutuoja ar yra likviduojamas;

10.4.2. kai Paslaugų teikėjo subteikėjas (-ai) dėl objektyvių priežasčių (nutrūkus teisiniams santykiams su Paslaugų teikėju, subteikėjui (-ams) atsisakius atlikti Paslaugas) nebegali atlikti visų ar dalies Sutartyje nurodytų Paslaugų.

10.5. Paslaugų teikėjas, siekdamas pakeisti ar pasitelkti subteikėją, turi raštu informuoti Užsakovą apie priežastis, kurios pagrindžia subteikėjo keitimo ar pasitelkimo būtinybę, pateikti informaciją apie naujai siūlomą ar pasitelkiamą subteikėją.

10.6. Jei Užsakovas yra pagrįstai nepatenkintas Sutarties vykdymui paskirto subteikėjo veikla ar jo kompetencija teikiant Paslaugas, Užsakovas turi teisę raštišku prašymu kreiptis į Paslaugų teikėją dėl šio subteikėjo pakeitimo, nurodydamas motyvus. Paslaugų teikėjas, gavęs Užsakovo prašymą dėl Paslaugų teikėjo subteikėjo pakeitimo, privalo per protingą terminą, bet ne ilgesnį kaip 14 dienų, pasiūlyti kitą subteikėją Sutarties vykdymui bei gauti Užsakovo rašytinį pritarimą jo paskyrimui.

10.7. Subteikėjai gali teikti prašymus Užsakovui su jais atsiskaityti tiesiogiai. Toks prašymas turi būti suderintas su Paslaugų teikėju. Tiesioginiam atsiskaitymui su subteikėju turi būti sudaroma Užsakovo, Paslaugų teikėjo su subteikėjo trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Sutarties įvykdymo.

# **11.** **KONFIDENCIALUMO ĮSIPAREIGOJIMAI**

11.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, įskaitant asmens duomenis, konfidencialia (toliau – konfidenciali informacija). VĮ Valstybinių miškų urėdija Paslaugų teikėjo pasiūlymą, sudarytą Sutartį ir šios Sutarties pakeitimus, išskyrus informaciją, kurios atskleidimas prieštarautų informacijos ir asmens duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų teikėjo komercinius interesus arba turėtų neigiamą poveikį Paslaugų teikėjų konkurencijai, skelbia viešai.

11.2. Kiekviena Šalis įsipareigoja:

### 11.2.1. tvarkyti konfidencialią informaciją Sutarties sudarymo, vykdymo ir apskaitos bei galimo įsiskolinimo valdymo tikslais;

### 11.2.2 neskleisti, negarsinti, neperduoti ir nedaryti prieinamos tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri buvo gauta bet kokia forma sutartinių įsipareigojimų tikslais Sutarties galiojimo laikotarpiu ir po Sutarties įvykdymo ar jos nutraukimo be išankstinio kitos Šalies rašytinio sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti apie reikalavimą įstatymų nustatyta tvarka atskleisti konfidencialią informaciją;

### 11.2.3. būti atsakinga už teisėtą asmens duomenų tvarkymą ir juos tvarkyti, laikantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir kituose teisės aktuose, reglamentuojančiuose asmens duomenų tvarkymą ir privatumo apsaugą, reikalavimų;

### 11.2.4. visais atvejais pranešti apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties Šalį apie nesklandumų pašalinimą;

### 11.2.5. Sutarties pagrindu gautus už šios Sutarties vykdymą Šalims atstovaujančių atsakingų asmenų asmens duomenis tvarkyti išimtinai Sutarties ir (arba) bet kokio su ja susijusio susitarimo vykdymo ar administravimo tikslais;

### 11.2.6. visą konfidencialios informacijos tvarkymo laiką kiekviena Šalis savo nuožiūra ir savo lėšomis įgyvendina tinkamas technines ir organizacines priemones, skirtas apsaugoti tvarkomą konfidencialią informaciją nuo netyčinio ar neteisėto sunaikinimo, praradimo, pakeitimo, atskleidimo be leidimo ar neteisėtos prieigos prie jos.

### 11.2.7. tiek, kiek taikoma jos atliekamam asmens duomenų tvarkymui pagal Sutartį, įsipareigoja užtikrinti BDAR III skyriuje numatytų duomenų subjektų teisių įgyvendinimą, išskyrus BDAR nustatytas išimtis.

### 11.2.8. užtikrinti, kad Šalies darbuotojai, tvarkantys asmens duomenis, yra supažindinti su pareiga saugoti asmens duomenų paslaptį. Prievolė saugoti paslaptį galioja ir perėjus dirbti į kitas pareigas arba pasibaigus darbo ar kitiems santykiams.

11.3. Už konfidencialios informacijos pagal šią Sutartį neteisėtą atskleidimą ar naudojimą trečiųjų fizinių ar juridinių asmenų interesams kaltoji Šalis privalo atlyginti dėl to atsiradusius nuostolius.

11.4. Jeigu vykdant Sutartį Paslaugų teikėjui (subteikėjui) būtina atskleisti VĮ Valstybinių miškų urėdijos konfidencialią informaciją, kaip ji apibūdinta VĮ Valstybinių miškų urėdijos vietiniuose (vidaus) norminiuose teisės aktuose (VĮ Valstybinių miškų urėdijos Komercinių paslapčių ir kitos konfidencialios informacijos sąraše), šią informaciją gaunantis asmuo privalo ją saugoti ir neatskleisti, laikytis kitų įsipareigojimų, pasirašydamas VĮ Valstybinių miškų urėdijos patvirtintos formos Įsipareigojimą neatskleisti konfidencialios informacijos (jei taikoma).

# **12. NENUGALIMA JĖGA (force majeure)**

## 12.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu bei negalėjo užkirsti kelio šių aplinkybių ar jų pasekmių atsiradimui (*force majeure*).

## 12.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str.

## 12.3. Nenugalimos jėgos aplinkybėmis šioje Sutartyje taip pat laikomos Ypatingai nepalankios gamtinės sąlygos dėl, kurių neįmanoma numatytais terminais suteikti Sutartyje numatytų Paslaugų.

## 12.4. Šalis, negalinti vykdyti pagal šią Sutartį savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai Šaliai per 10 dienų nuo tokių aplinkybių atsiradimo pradžios.

## 12.5. Nenugalimos jėgos aplinkybėms pasibaigus, toliau vykdomi Sutartyje numatyti Šalių įsipareigojimai, jei Šalys nesusitaria kitaip. Paslaugų teikimo terminai pratęsiami tam laikui, per kurį truko nenugalimos jėgos veikimas. Paslaugų teikimo terminas negali būti perkeliamas į ateinančius metus.

## 12.6.Jeigu nenugalimos jėgos aplinkybės ir jų padariniai tęsiasi ilgiau negu 3 mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

**13. KITOS NUOSTATOS**

13.1. Bendrosios sąlygos yra sudėtinė, neatsiejama šios Sutarties dalis. Paslaugų teikėjas besąlygiškai patvirtina, kad prieš sudarant šią Sutartį jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Bendrųjų sąlygų turinys ir Paslaugų teikėjas jas vykdys.

13.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

13.3. Paslaugų teikėjas yra registruotas PVM mokėtoju Lietuvos Respublikoje.

13.4. Šalių sudaromi dokumentai gali būti pasirašomi kvalifikuotu elektroniniu parašu.

13.5. Jeigu nenugalimos jėgos aplinkybės ir jų padariniai tęsiasi (t. y., jeigu pagrindas nevykdyti sutartinių įsipareigojimų išlieka) ilgiau nei3 (tris) mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

13.6.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Paslaugų teikėjui apie Sutarties nutraukimą. Taikomos Sutarties Specialiųjų sąlygų 13.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

13.7. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Medienos ruošos paslaugų pirkimo techninė specifikacija.

2 priedas –Pasiūlymas Pirkimui.

3 priedas –Bendrosios sutarties sąlygos.

4 priedas – Atmintinė rangovams, atliekantiems darbus valstybės įmonės Valstybinių miškų urėdijos teritorijoje, dėl taikomų darbuotojų saugos ir sveikatos reikalavimų.

5 priedas – Paslaugų teikėjo pagrindinių specialistų / darbininkų sąrašas.

6 priedas – Įrenginių reikalavimai medkirtėms.

7 priedas – Paslaugų teikimo grafikas.

**14. ŠALIŲ ADRESAI IR REKVIZITAI**

|  |  |
| --- | --- |
| **PASLAUGŲ GAVĖJAS**  **VĮ Valstybinių miškų urėdija** | **PASLAUGŲ TEIKĖJAS**  **Vyganto Germanavičiaus individuali įmonė** |

1. T.y. laikotarpiu nuo sutarties sudarymo iki 2026 m. sausio 31 d. su galimybe pratęsti sutartį du kartus po 12 mėn. ir su galimais maksimaliais kiekių padidėjimais. [↑](#footnote-ref-2)